gu en en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu pt en es es en en en es en gu en en en en gu en gu en en en ms en gu gu gu en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en en gu gu gu gu gu gu gu gu gu gu en en gu gu gu gu gu en en en en en en en
સ્વર્ગસ્થ બાને ગઝલાંજલી – જિતેન્દ્ર પ્રજાપતિ – Aksharnaad.com
સ્વર્ગસ્થ બાને ગઝલાંજલી – જિતેન્દ્ર પ્રજાપતિ 5 comments
14 Feb, 2012  in કવિતા, ગઝલ તથા સર્વ પદ્ય  tagged જિતેન્દ્ર પ્રજાપતિ
બા સમું કોઇ સ્વજન જ્યાં યાદ આવે,
આંખથી વહેતી તરત ફરિયાદ આવે.
કો’ક દી આવી ચડે બા સ્વપ્ન મધ્યે,
આજ પણ હું સાંભળુ છું ને ગ્રહું છું,
ભીતરે બાનો હજીયે સાદ આવે.
શાહી ખૂટતાં ઝૂરતી કોઇ કલમ જેમ,
બાની આંખે નિત્ય કૈં વરસાદ આવે.
શ્વાસ લેતાં બા તણો સંવાદ આવે.
એટલું સંભારણું મૂકી ગઇ છે બા હવે,
જાતમાં મારી ખૂંપી ગઇ છે બા હવે.
તુલસીનો છોડવો આજેય લીલોછમ્મ છે,
એંમ લાગે એનામાં ઊગી ગઇ છે બા હવે.
એ પછી જાણ્યું અમે, કે જિંદગી શું ચીજ છે,
આંગળીથી જયારથી છૂટી ગઇ છે બા હવે.
એક સાંધો તેર તૂટે એમ કૈ જીવન મહીં,
રોજ થોડી થોડી થઇ તૂટી ગઇ છે બા હવે.
આંખમાં ઝુરાપો લઇને જિંદગી જીવ્યા પછી,
આંસુના દરિયા મહીં ડૂબી ગઇ છે બા હવે.
આજે વેલેન્ટાઈન દિવસ છે. પશ્ચિમની રીતભાત મુજબ પ્રેમની અભિવ્યક્તિનો દિવસ. પણ શું પ્રેમ અભિવ્યક્તિ માટે આ એક દિવસનો મોહતાજ છે ખરો? પ્રેમ તો શાશ્વત છે અને એમ જ શાશ્વત પ્રક્રિયા એટલે તેની અભિવ્યક્તિ. જો કે આપણી સંસ્કૃતિમાં તેની અભિવ્યક્તિ બોલીને નહીં પરંતુ અનુભવે કરાવવાનો રિવાજ છે. ‘આઈ લવ યૂ’ તો આજે આવ્યું, પેઢીઓથી આપણી પરંપરા રહી છે એક બીજાની કાળજી રાખીને એ વાતની ખાત્રી કરાવવાની કે જીવનના ગમે તેવા કપરા સમયે એક બીજાનો સાથ હશે તો ગમે તેવી મુસીબતો હસતા હસતા વીતી જશે.
ફક્ત એક યુવાન અને એક યુવતિ વચ્ચેના પ્રેમની અભિવ્યક્તિથી આગળ વધીને આજના દિવસે એક અનોખી ગઝલાંજલી આપીએ. શ્રી જિતેન્દ્ર પ્રજાપતિ આજે વેલેન્ટાઈન દિવસે તેમની બે સુંદર ગઝલોના માધ્યમથી આપે છે સ્વર્ગસ્થ બાને એક સ્મરણાંજલિ. સૌથી શાશ્વત અને સનાતન પ્રેમ હોય તો એ છે માંનો પ્રેમ, મમતા અને તેની કાળજી. એ જ ભાવનાઓને કેન્દ્રમાં રાખીને આજે પ્રસ્તુત છે બે ખૂબ સુંદર ગઝલો.
કોઈક વાર આપણા ‘બા’ ને પણ એ જાણવાનો અવસર આપવો કે આપણે તેની કાળજી લઈએ છીએ, એ આપણને ગમે છે એ તેની પાસે અભિવ્યક્ત કરવું – કરી જોજો! આપને વેલેન્ટાઈન દિવસની અનેક શુભેચ્છાઓ.
5 thoughts on “સ્વર્ગસ્થ બાને ગઝલાંજલી – જિતેન્દ્ર પ્રજાપતિ”
gunvant February 16, 2012 at 7:38 AM
I like it ,
Harshad Dave February 14, 2012 at 4:09 PM
બા પૂર્ણ મા અને બાપા એટલે બાનો પા ભાગ. મા એક અક્ષરનો સર્વોત્તમ નિબંધ.જનની અજોડ છે તેની જોડ ન મળે.મા જેને હોય તેને તેની કદર નથી હોતી અને જેને કદર હોય છે તેને માં નથી હોતી.
amita desai February 14, 2012 at 10:30 AM
મા તે મા એનો જોટૉ જડે તેમ ન થિ.
amit shah February 14, 2012 at 8:40 AM
jalan matri no ek lajawab sher chhe
hu kayamat ni rah etle jou chhu
ke jalan tya to maari maa pan hashe
gunvant February 14, 2012 at 7:49 AM
”બા” , બ્રહ્માન્ડ્નો અતિમૂલ્યવાન શબ્દ .
ખૂદ ભગવાન પણ જે શબ્દ બોલવા તડપતા હોય તેવો શબ્દ.
← મૂળાક્ષરો : જન્મ અને ઉદય – વિજય જોશી
તમે સંબંધોને નજીકથી નિહાળ્યા છે? – ડૉ. જગદીશ જોશી →
સર્જન ગ્રૂપનું પ્રથમ ગુજરાતી માઈક્રોફિક્શન પુસ્તક "માઈક્રોસર્જન" મેળવવા અહીં ક્લિક કરો..
અક્ષરનાદ પર પ્રસ્તુત થતી નવી કૃતિઓની ઝલક મેળવો આપના ઈનબોક્સમાં,
આપનું ઈ-મેલ એડ્રેસ લખો...
રાષ્ટ્રીય સંગ્રહાલય : ઈન્ડિયા ગેટની બાજુમાં ઉભેલો આપણા ઈતિહાસનો દરવાજો – જીજ્ઞેશ અધ્યારૂ
ડાઉનલોડ માટે આઠ નવા ઈ-પુસ્તકો
જીવન અંંતરંગ – લઘુનવલ (ભાગ ૭)
શ્રી શ્રી ફોન રોમિયો – યશવંત મહેતા
જીવન અંંતરંગ – લઘુનવલ (ભાગ ૬)
કર્ણાટકનું કાશ્મીર : કારવાર – જીજ્ઞેશ અધ્યારૂ
અધ્યાત્મનું સ્વરૂપ – ભાણદેવજી
જીવન અંંતરંગ – લઘુનવલ (ભાગ ૫)
શું છે આ ‘ગેમ ઑફ થ્રોન્સ’? – જીજ્ઞેશ અધ્યારૂ
ગલબો ગલબાખાન બને છે – રમણલાલ સોની
Know More ઇન્ટરનેટ (51)
ગુજરાતી વાર્તાઓ પૉડકાસ્ટ (3)
કવિતા, ગઝલ તથા સર્વ પદ્ય (654)
ચાલો ગઝલ શીખીએ (14)
ચાલો સંસ્કૃત શીખીએ (5)
જત જણાવવાનું કે (79)
આવો વાર્તા લખીએ (1)
દોસ્ત મને માફ કરીશ ને (24)
પ્રાર્થના, ગરબા અને ભજન (87)
ગુજરાતી માઈક્રોફિક્શન લીગ (29)
Micro Fiction Competition (13)
Theme based microfiction (1)
લોકમત – ભેટ યોજના (2)
હિન્દી / અંગ્રેજી ગીતો (13)
૨૫૧ ઉપયોગી વેબસાઈટ્સ (2)
Privacy & Cookies: This site uses cookies.
To find out more, as well as how to remove or block these, see here: Our Cookie Policy
© અક્ષરનાદ.કોમ વેબસાઈટ ગુજરાતી સાહિત્યને ઈન્ટરનેટના માધ્યમથી વિશ્વના વિવિધ વિભાગોમાં વસતા ગુજરાતીઓ સુધી પહોંચાડવાનો તદ્દન અવ્યાવસાયિક પ્રયાસ છે.
આ વેબસાઈટ પર સંકલિત બધી જ રચનાઓના સર્વાધિકાર રચનાકાર અથવા અન્ય અધિકારધારી વ્યક્તિ પાસે સુરક્ષિત છે. માટે અક્ષરનાદ પર પ્રસિધ્ધ કોઈ પણ રચના કે અન્ય લેખો કોઈ પણ સાર્વજનિક લાઈસંસ (જેમ કે GFDL અથવા ક્રિએટીવ કોમન્સ) હેઠળ ઉપલબ્ધ નથી. વધુ વાંચો ...
હું, જીજ્ઞેશ અધ્યારૂ, આ વેબસાઈટ અક્ષરનાદ.કોમ ના સંપાદક તરીકે કામ કરૂં છું. વ્યવસાયે મરીન જીયોટેકનીકલ ઈજનેર છું અને પીપાવાવ શિપયાર્ડમાં ઈન્ફ્રાસ્ટ્રક્ચર વિભાગમાં મેનેજર છું. અક્ષરનાદ ગુજરાતી ભાષા સાહિત્ય પ્રત્યેના મારા વળગણને એક માધ્યમ આપવાનો પ્રયત્ન છે... અમારા વિશે વધુ વાંચવા અહીં ક્લિક કરો...
· © 2017 Aksharnaad.com By Jignesh Adhyaru ·
· All Rights Reserved ·
Send to Email Address Your Name Your Email Address Cancel
Post was not sent - check your email addresses!
Email check failed, please try again
Sorry, your blog cannot share posts by email.